খড়দহে দুর্গা বিসর্জনে চাঞ্চল্য, পুলিশের উপর হামলা! গ্রেফতার ৪

খড়দহ: দুর্গাপুজোর (Durga Puja) বিসর্জন শোভাযাত্রায় মদ্যপ অবস্থায় অভব্যতামি ঘিরে চরম উত্তেজনা। খড়দহ (Khardah) বলরাম হাসপাতালের সামনে প্রতিমা বিসর্জনের সময় পুলিশের উপর হামলার অভিযোগ উঠল কয়েকজন উদ্যোগক্তার বিরুদ্ধে। ঘটনায় গ্রেফতার ৪ জন।

পুলিশ সূত্রে জানা গিয়েছে, বৃহস্পতিবার রাতে খড়দহ রাসখোলা ঘাটে প্রতিমা বিসর্জনের সময় তৃণমূল কর্মী নগেন্দ্র রায়ের নেতৃত্বে কয়েকজন মদ্যপ অবস্থায় অশোভন আচরণ করছিল। কর্তব্যরত পুলিশ বাধা দিতেই অভিযুক্তরা পুলিশকর্মীদের উপর ঝাঁপিয়ে পড়ে। অভিযোগ, পুলিশকে চড়, থাপ্পড়, কিল-ঘুষি মারেন তারা।

আরও পড়ুন: বিজয়া দশমী উপলক্ষে অনন্য উদ্যোগ আশ্রমের বৃদ্ধাদের মিষ্টি মুখ করালেন বিধায়ক

এরপরই পরিস্থিতি নিয়ন্ত্রণে আনতে পুলিশ বেপরোয়া লাঠিচার্জ করে। অভিযুক্তদের মধ্যে ৪ জনকে ঘটনাস্থলেই গ্রেফতার করে থানায় নিয়ে যাওয়া হয়। শুক্রবার তাঁদের ব্যারাকপুর আদালতে তোলা হয়েছে।

ঘটনার সিসিটিভি ফুটেজ ইতিমধ্যেই ভাইরাল হয়েছে। পুলিশের উপর প্রকাশ্যে হামলার ঘটনা সামনে আসতেই খড়দহ ও টিটাগড় এলাকায় চাঞ্চল্য ছড়িয়েছে।